৩ দিন বন্ধ থাকবে তারাতলা ব্রিজ! ভোগান্তি এড়াতে জানুন বিকল্প রুট

কলকাতা: ব্রিজে লোড টেস্টের কাজের জন্য আগামী তিন দিন বন্ধ থাকতে চলেছে তারাতলা ফ্লাইওভার (Taratala Flyover Closed)। জনসাধারণকে আগাম সতর্ক করতে যৌথভাবে বিজ্ঞপ্তি জারি করেছে কলকাতা পুলিশ এবং পূর্তদফতর (PWD)। শুধু তাই নয়, যানজট এড়াতে এবং যাতায়াতকারীদের সুবিধার্থে বিকল্প কয়েকটি রুটের (Substitute Route) কথাও জানানো হয়েছে কুকাতা পুলিশের তরফে।

তারাতলা ব্রিজ সম্পর্কিত বিজ্ঞপ্তি অনুযায়ী, আগামী ১৩ ডিসেম্বর বিকেল ৩.৩০ থেকে ১৬ ডিসেম্বর রাত ১১.৫৯ পর্যন্ত সম্পূর্ণভাবে বন্ধ থাকবে তারাতলা ফ্লাইওভার। এই সময়ের মধ্যে ফ্লাইওভারের তিনটি স্প্যানে লোড টেস্টের কাজ করবে পূর্তদফতর।

আরও পড়ুন: নতুন নিয়োগ নিয়ে সুপ্রিম কোর্টের দ্বারস্থ হচ্ছে SSC? জানুন বড় আপডেট

শুক্রবার বিকেল থেকে এই নিষেধাজ্ঞা কার্যকর হবে এবং টানা তিন দিন ধরে চলবে। কাজের সুবিধা ও জনস্বার্থে এই ট্রাফিক অ্যাডভাইসরি জারি করেছে কলকাতা পুলিশ ও পূর্তদফতর, যাতে শহরের যানচলাচল স্বাভাবিক রাখা যায় এবং সাধারণ মানুষের অসুবিধা কম হয়। তাতে তারাতলা ক্রসিং এড়িয়ে চলার অনুরোধ করা হয়েছে।

বিকল্প রুট কী কী রাখা হয়েছে?

উত্তরমুখী সব যানবাহন কারুণাময়ী ব্রিজ বা ব্রায়ান রোড ওয়েস্ট ব্যবহার করতে পারবেন।

দক্ষিণমুখী গাড়ির জন্য দুর্গাপুর ব্রিজ, হাইড রোড, নলিনী রঞ্জন অ্যাভিনিউ অথবা কারুণাময়ী ব্রিজ দিয়ে যাতায়াত করতে হবে।